
R E F E R A T

Spaţiul cu altă destinaţie decât aceea de locuinţă din Timişoara, situat la piciorul podului Traian – mal drept din Timişoara, în suprafaţă de 33,00 mp. este închiriat prin contractul de inchiriere nr.1335/2002 la beneficiarul Legii 42/1990 dl. Ivan Ştefan, cu destinaţia de spaţiu comercial, având termenul închirierii până la data de 02.06.2007. 

Prin cererea înregistrată la Primăria Municipiului Timişoara sub nr. D82005-002922/2005, dl. Ivan Ştefan solicită acordul pentru asocierea în participaţiune cu societatea comercială BUORMO CLUB S.R.L. pentru desfăşurarea de activităţi de comerţ în spaţiul situat la piciorul podului Traian – mal drept.

În contractul de închiriere nr. 1335/2002 la cap. IX, art. 11, alin.2) litera c se prevede faptul că se poate rezilia contractul de închiriere în cazul subânchirierii sau folosirii spaţiului prin asociere fără acordul scris al locatorului, astfel că titularul contractului de închiriere solicită acordul Consiliului Local al Municipiului Timişoara.

În şedinţa din data de 11.07.2005 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.228/2005, analizându-se cererea titularului de contract s-a hotărât întocmirea unui  Proiect de Hotărâre pivind asocierea domnului Ivan Ştefan cu S.C. BUORMO CLUB S.R.L. pentru folosirea spaţiului din Timişoara, situat la piciorul podului Traian – mal drept.

Având în vedere cele prezentate:

                                                  PROPUNEM: 

Aprobarea de către Consiliul Local al Municipiului Timişoara a unui proiect de hotărâre privind aprobarea asocierii beneficiarului Legii 42/1990 dl. Ivan Ştefan cu societatea comercială BUORMO CLUB S.R.L. în vederea folosirii spaţiului cu altă destinaţăie decât aceea de locuinţă din Timişoara, situat la piciorul podului Traian – mal drept, închiriat prin contractul de inchiriere nr.1335/2002 la beneficiarul Legii 42/1990 dl. Ivan Ştefan, până la data de 02.06.2007. 

